Nõukogude Eestis lasteraamatu sildi all tsensuuri läbinud valikkogus "Kaarnakivi" (1980) leidub läbisegi nii lastele kui ka algselt täiskasvanutele kirjutatud jutte, samuti enamikus Juhan Jaigi 100. sünniaastapäevast alates ilmuma hakanud uustrükkides ja valikkogudes. Nii on Jaigi loomingu sihtgrupid veelgi enam segadusse aetud. Suur inimene vaatab lasteraamatust üle, väike inimene võib omapead raamatut lugedes ära eksida mõnes pikalt lohisevas, pateetilises või keerulisse müstikasse kalduvas loos.